**ဂျူး**သည် မြန်မာစာရေးဆရာမ ဖြစ်သည်။ ဝေဖန်မှုများစွာနှင့် ရေးသားလာခဲ့ရသော အမျိုးသမီးစာရေးဆရာတစ်ဦးလည်း ဖြစ်သည်။

ကိုယ်ရေးဖြစ်စဉ်
---------------

ဆရာမဂျူးကို ရေနံချောင်းမြို့၌ ၁၉၅၈ ခုနှစ် စက်တင်ဘာလ ၂၀ ရက် စနေနေ့တွင် အဘ ဦးသောင်းနှင့် အမိ ဒေါ်ငြိမ်းတို့မှ မွေးဖွားသည်။ အမည်ရင်းမှာ တင်⁠တင်ဝင်း ဖြစ်သည်။ မွေးချင်း (၅)ယောက်အနက် တတိယမြောက်ဖြစ်သည်။ 

ရေနံချောင်းမြို့တွင် သူငယ်တန်း၊ ကုန်းဇောင်းရွာတွင် သူငယ်တန်းမှ ပဉ္စမတန်းထိ၊ ရေနံချောင်းမြို့အမှတ် (၁) အစိုးရ အထက်တန်း ကျောင်းများတွင် ဆဋ္ဌမတန်းမှ ဒသမတန်းထိ ပညာသင်ကြားခဲ့သည်။ ၁၉၇၆-ခုနှစ်တွင် မန္တလေးဆေးတက္ကသိုလ် တက်ရောက်ခဲ့ပြီး ၁၉၈၃-ခုနှစ်တွင် အမ်ဘီ⁠ဘီအက်စ် ဘွဲ့ရရှိခဲ့သည်။ 

၁၉၇၉ ခုနှစ် မန္တလေး ဆေးတက္ကသိုလ် နှစ်လည်မဂ္ဂဇင်းပါ *ရာဇဝင် ထဲမှာ မောင့်ကို ထားရစ်ခဲ့* ဝတ္ထုတိုသည် ပထမဆုံး ပုံနှိပ် ဖော်ပြခံရသော စာမူ ဖြစ်သည်။ ၁၉၈၁ ခုနှစ် ရှုမဝမဂ္ဂဇင်းပါ *သက်ငင်ချစ်* (ချစ်ကိုယ်တွေ့) ဝတ္ထုတိုဖြင့် စာပေနယ်သို့ စတင် အခြေချ နိုင်ခဲ့သည်။ ၁၉၈၇ ခုနှစ်တွင် ပထမဦးဆုံးလုံးချင်းဝတ္ထု ဖြစ်သော \**အမှတ်တရ\** ဝတ္ထု (ဝေဖန်ခံရသော စာအုပ်) ဖြင့် အောင်မြင်သော စာရေးဆရာမ ဖြစ်လာခဲ့သည်။ 

မဟေသီ၊ ဒဂုန်၊ ဟန်သစ်၊ ချယ်ရီ၊ ကလျာ၊ စပယ်ဖြူ မဂ္ဂဇင်း များတွင်လည်း ဝတ္ထုတို၊ မဂ္ဂဇင်း ဝတ္ထုရှည်နှင့် ဆောင်းပါးများ ရေးသားသည်။ ဆရာမဂျူး ရေးသား ခဲ့သော စာအုပ်များအနက် \**ကြာတော့သည်လည်း မောင့်စကား\** ၊ \**ကြေမွသွားသော တိမ်တိုက်များ အကြောင်း\** ၊ \**ပင်လယ်နှင့်တူသော မိန်းမများ\** ၊ \**မရှိမဖြစ်မိုး\** ၊ \**မြစ်တို့၏ မာယာ\* ၊ \*ကြယ်စင်တံတား ကမ်းပါးနှင်းဖြူ\** \*မိန်းမတစ်ယောက်ရဲ့ ဖွင့်ဟဝန်ခံချက်\*စသည် ဝတ္ထုများကို ရုပ်ရှင်ကားများအဖြစ် ရိုက်ကူးခဲ့ရသည်။

စာပေရေးရာ
---------

စတုတ္ထတန်း အရွယ်တွင် မိခင် ဖြစ်သူက စာရေးဆရာ ဓူဝံ၏ *မာလာ* ဝတ္ထုကို ပေးဖတ် ခဲ့သည်။ ထိုအချိန်မှ စ၍ စာရေး ဆရာနှင့် ဝတ္ထု အတတ် ပညာကို စိတ်ဝင်စားကာ စာရေးဆရာ ဖြစ်ချင်ခဲ့သည်။ မူလရည်ရွယ်ချက်မှာ တက္ကသိုလ်တွင် ဆရာမ လုပ်ကိုင်ရင်း စာရေးဆရာမ ဖြစ်ရန်ရည်ရွယ်ခဲ့သည်။ ဆယ်တန်း ဖြေပြီးချိန် ၁၉၇၆-ခုနှစ်တွင် မန္တလေးဆေးတက္ကသိုလ် တက်ရောက်ခဲ့သည်။ 

၁၉၇၉ ခုနှစ် မန္တလေး ဆေးတက္ကသိုလ် နှစ်လည်မဂ္ဂဇင်းပါ \**ရာဇဝင် ထဲမှာ မောင့်ကို ထားရစ်ခဲ့\** ဝတ္ထုတိုသည် ပထမဆုံး ပုံနှိပ် ဖော်ပြ ခံရသော စာမူ ဖြစ်သည်။ ၁၉၈၁ ခုနှစ် ရှုမဝ ရုပ်စုံမဂ္ဂဇင်းပါ \**သက်ငင်ချစ်* \*(ချစ်ကိုယ်တွေ့) ဝတ္ထုဖြင့် စာပေနယ်သို့ စတင် အခြေချ နိုင်ခဲ့သည်။ ၁၉၈၇ ခုနှစ်တွင် \**အမှတ်တရ\** ဝတ္ထုဖြင့် အောင်မြင်သော စာရေးဆရာ (ဝေဖန်ခံရသော စာအုပ်) ဖြစ်လာသည်။ ၁၉⁠၉၄ ခုနှစ်တွင် ကိုယ်တိုင် ထုတ်ဝေသူ ဖြစ်လာ ခဲ့ပြီး ဂျူးစာပေတိုက်ကို တည်ထောင် ခဲ့သည်။ \*အရောင်များနှင့်ကစားခြင်း\* ဝတ္တတိုပေါင်းချုပ်အပါအဝင် ဝတ္တတိုပေါင်းချုပ် (၇)အုပ် \*ကျွန်မချစ်သော မြို့တမြို့\*၊ \*ကျွန်မချစ်သောနိုင်ငံ\*၊ \*ကျွန်မချစ်သောကမ္ဘာမြေ\* နှင့် \*အစိမ်းရောင် အမွေအနှစ်\* သဘာဝပတ်ဝန်းကျင် ထိန်းသိမ်းရေးဆောင်းပါးများ စာအုပ်(၄)အုပ် ကို ရေးသားထုတ်ဝေခဲ့သည်။ မြန်မာစာပေနှင့် နိုင်ငံတကာစာပေအကြောင်းကို \*ကျွန်မဖတ်ခဲ့သော စာအုပ်များ\* အမည်ဖြင့် ရေးသားထုတ်ဝေခဲ့ပြီးဖြစ်သည်။ နိုင်ငံတကာရေးရာ နှင့်ပတ်သက်၍ \*အမုန်းကြောင့်ဖြစ်သော စစ်ပွဲများ\*၊ \*အောက်ခြေသန်းတထောင်\*  စာအုပ်များကို ရေးသားထုတ်ဝေခဲ့သည်။ ဂျူး ရေးသား ခဲ့သော စာအုပ်များ အနက် \**ကြာတော့သည်လည်း မောင့်စကား\**၊ \**ကြေမွသွားသော တိမ်တိုက်များ အကြောင်း\**၊ \**ပင်လယ်နှင့်တူသော မိန်းမများ\**၊ \**မရှိမဖြစ်မိုး\**၊ \**မြစ်တို့၏ မာယာ\** စသည် တို့ကို ရုပ်ရှင် ရိုက်ကူး ခဲ့ရသည်။ \**တစ်ဦးတည်းသော သား\** ဝတ္ထုကို (၁၉⁠၉၀) ပြည့်နှစ်တွင် ဗီဒီယို ရိုက်ကူးခဲ့သည်။ ဂျူး ရေးသား ခဲ့သော ဝတ္ထုများ အနက် \**ရိုမန်တစ် တစ္ဆေ\** (မြန်မာ အမျိုးသမီး စာရေး ဆရာမ ၁၂ ဦး) ကို ၁၉၈၆ ခုနှစ်က လည်းကောင်း၊ \**အဝေးကြည့် မှန်ပြောင်း* \* (နားကြပ်ကိုဆောင် ကလောင်ကို ကိုင်ဆွဲ) ကို ၁၉၈၇ ခုနှစ်က လည်းကောင်း ဂျပန်ဘာသာသို့ ပြန်ဆိုခဲ့သည်။ 

ယခုနောက်ဆုံးထုတ်ဝေခဲ့သော စာအုပ်မှာ ၂၀၁၈ခုနှစ် ဇူလိုင်လထုတ် \*သက်တန့်တို့ဖြင့်ရက်ဖွဲ့ ချစ်သူရဲ့ခြုံလွှာ\* ဖြစ်၍ ၂၀၁၈ ခုနှစ်အတွက် အမျိုးသားစာပေဆု (ဝတ္ထုရှည်) ချီးမြှင့်ခြင်းခံရသည်။

ဆရာမဂျူးသည် ယခုအခါ ရန်ကုန်မြို့၊ တောင်ဥက္ကလာပမြို့နယ်တွင် နေထိုင်လျက်ရှိသည်။

ရေးသား ထုတ်ဝေ ခဲ့သော စာအုပ်များ
-------------------------------

1. *အမှတ်တရ* (၁၉၈၇)
2. *မြစ်တို့၏ မာယာ* (၁၉⁠၉၀)
3. *ကြေမွသွားသော တိမ်တိုက်များအကြောင်း* (၁၉⁠၉၁)
4. *ကောင်းကင်မပါသော ညနှင့် အခြားဝတ္ထုတိုများ* (၁၉⁠၉၁)
5. *မရှိမဖြစ်မိုး* (၁၉⁠၉၂)
6. *နံရံ၏ အခြားတဖက်* (၁၉⁠၉၃)
7. *မိန်းမတယောက်ရဲ့ ဖွင့်ဟဝန်ခံချက်* (၁၉⁠၉၄)
8. *ချစ်ခြင်း၏ အနုပညာနှင့် အခြားဝတ္ထုတိုများ* (၁၉⁠၉၄)
9. *ကံကြမ္မာကို မယုံကြည်ကြသူများ* (၁၉⁠၉၅)
10. *မြစ်တစင်းကို ဖြတ်ကျော်ခြင်း* (၁၉⁠၉၆)
11. *ပင်လယ်နှင့်တူသော မိန်းမများ* (၁၉⁠၉၆)
12. *ရေမျောသီး* (၁၉⁠၉၇)
13. *ကြာတော့သည်လည်း မောင့်စကား* (၁၉⁠၉၇)
14. *ရာဇဝင်ထဲမှာ မောင့်ကို ထားရစ်ခဲ့နှင့် အခြားဝတ္ထုတိုများ* (၁၉⁠၉၇)
15. *ကျွန်မ၏ သစ်ပင်* (၁၉⁠၉၇)
16. *ကျွန်မဖတ်ခဲ့သော စာအုပ်များ* (၁၉⁠၉၈)
17. *ဆရာဝန်တယောက်၏ မှတ်စုများ* (၁၉⁠၉၉)
18. *ချစ်သူရေးတဲ့ ကျွန်မရဲ့ ညတွေ* (၂၀၀၀)
19. *နိုဝင်ဘာမိုး* (၂၀၀၁)
20. *ကြယ်စင်တံတား ကမ်းပါးနှင်းဖြူ* (၂၀၀၂)
21. *လရောင်အောက်ဘက် မိုင်အဝေးမှာ* (၂၀၀၂)
22. *ချစ်သူလား စကားတစ်ပွင့် ပွင့်ခဲ့တယ်* (၂၀၀၂)
23. *တိမ်နဲ့ချည်တဲ့ကြိုး* (၂၀၀၄)
24. *စောင့်နေမယ်လို့ မပြောလိုက်ဘူး* (၂၀၀၆)
25. *ကြယ်ကြွေတို့ရဲ့ အတောင်ပံ* (၂၀၀၆)
26. *သူမင်းကို ဘယ်တော့မှ* (၂၀၀၈)
27. *ပိုချစ်ရတဲ့သူ ကိုယ်ပဲဖြစ်ပါစေ* (၂၀၁၁)
28. *ဆုံနေရက်နဲ့လွမ်းလေခြင်း* (၂၀၁၃)
29. *သက်တံတို့ဖြင့်ရက်ဖွဲ့ ချစ်သူရဲ့ခြုံလွှာ* (၂၀၁၈)

### အခြား စာရေးဆရာများနှင့် ရေးသားထုတ်ဝေခဲ့သောစာအုပ်များ

1. *ချစ်တယ် ကြိုက်တယ် ဆိုတာ ဘယ်လိုဟာမျိုး ခေါ်ပါသလဲလို့ မောင်ဘုရားကို ပြောပြစမ်းပါ နှမတော်လေးရယ်နှင့် အခြားဝတ္ထုများ* (၁၉⁠၉၉)
2. *စာဆိုနှင့် စာ* (ဆောင်းပါးပေါင်းချုပ်)
3. *ပျောက်ဆုံးနေသော* (၁၉⁠၉၇)
4. *မြန်မာဝတ္ထုတို အဖွင့်* အပိုင်း (၁) (၁၉⁠၉၈)
5. *ရာစုသစ်သို့ ပျံသန်းခြင်း* (ဝတ္ထုတိုစု)
6. *အရောင်များနှင့် ကစားခြင်း*
7. *ဥတ္တရလမင်း ခံစားသူအကြိုက် ဝတ္ထုတိုများ* (၁၉⁠၉၉)
8. *ကြည်းတော၌မိုးခေါ်ခြင်း* (ဂျူး၊ နေဝင်းမြင့်)

ကိုးကား
-------

1. 1 2  "ဂျူး" (in Burmese)၊ *Yatanarpon*၊ 25 March 2011။ 17 July 2015 တွင် ပြန်စစ်ပြီး။ Archived from the original on 19 December 2016။
2. ↑  "50 outstanding Myanmar women"၊ *Myanmar Times*၊ 10 June 2013။ 17 July 2015 တွင် ပြန်စစ်ပြီး။ Archived from the original on 21 July 2015။
3. ↑  "Burma’s Influential Figures"၊ *The Irrawaddy*၊ December 2003။ 17 July 2015 တွင် ပြန်စစ်ပြီး။ Archived from the original on 21 July 2015။
4. ↑  ပြန်ကြားရေးနှင့် ပြည်သူ့ဆက်ဆံရေး ဦးစီးဌာန(ရုံးချုပ်) စာတည်း အဖွဲ့ (၂၀၀၃ ခုနှစ်၊ ဧပြီလ)။ *နှစ်ဆယ် ရာစု မြန်မာ စာရေး ဆရာ များနှင့် စာစု စာရင်း* (ပထမ အကြိမ် ed.)။ ပညာရွှေတောင် စာအုပ်တိုက်။ `|date=` ရှိ ရက်စွဲတန်ဖိုး စစ်ဆေးရန် (အကူအညီ)
5. ↑   "{{{title}}}"  (၂၀⁠၀၀-ပြည့်နှစ်၊ ဇူလိုင်လ). *ကြော်ငြာနှင့် ဈေးဝယ်လမ်းညွှန် မဂ္ဂဇင်း* **အမှတ်(၆၂)**.